open-index/open-wikipedia-markdown huggingface dataset:
Racheal Kundananji

**Racheal Kundananji** (yo o tshotsweng ka Seetebosigo a le malatsi a mararo ka 2000) ke motshameki wa kwa Zambia wa kgwele ya dinao e e porofeshionale yo o tshamekwang kwa setlhopheng sa National Women's Soccer League sa Bay FC le sa setshaba sa Zambia.

## Tiro ya setlhopha
**<big>Indeni Roses, 2018</big>**

Kundananji o tshameketse Indeni Roses kwa liking ya Zambia ya Copperbelt Women League. O ne a nosa dino tse masome mabedi le motso mo metshamekong e le lesome le boferabobedi a thusa setlhopha go nna bommampodi ba liki.

**<big>BIIK Kazygurt, 2019–2021</big>**

Ka 2019 a le dingwaga tse lesome le boferabobedi, Kundananji a saena tumalano ya gagwe e e porofeshionale ya tlha kwa moseja le  BIIK Kazygurt kwa Kazakhstan. mme a thusa setlhopha seo go fenya bommampodi ja liki ka tatelano ka 2019 le 2020.

**<big>Eibar, 2022</big>**

Kundananji a saena le SD Eibar mo liking ya maemo a a kwa godimo ya Spain ya Premiera Iberdrola mo setlheng sa 2021-22. Ka Moranang, a nosa dino tse pedi tsa gagwe tsa ntlha mo liking mo tatlhegelong ya tse tharo go tse pedi kgatlhanong le Tenerife. Kundananji a nosa dino tse di ferangbobedi mo iponagatsong tse masome mabedi le motso tsa setlhopha se.

**<big>Madrid CFF, 2022–2024</big>**

Ka Phatlwe wa 2022, Kundananji a saena le Madrid CFF. Ka Ngwanatsele a nosa dino tse pedi kgatlhanong le Real Sociedad. Kundananji o ne a bidiwa motshameki wa kgwedi ya Moranang 2023 wa Madrid morago ga go nosa dino tse tharo kgatlhanong le Alhama CF, nno kgatlhanong le Valencia CF, le dino tse pedi mo tsuololong ya  FC Barcelona ya dino tse pedi go e le nngwe. Ka Motsheganong wa 2023, a nosa dino tse pedi kgatlhanong le Deportivo Alavés Gloriosas go kuka Madrid go isa kwa phenyong ya dino tse tlhano go e le nngwe. Kundananji o ne a nosa dino tse masome mabedi le botlhane mo setlheng seo ebile a bewa mo maemong a bobedi mo liking a le fa morago ga ga Alba Redondo fela ka tse masome mabedi le bosupa.

**<big>Bay FC, 2024–</big>**

Ka Tlhakole a le lesome le boraro ka 2024, go ne ga begiwa fa Kundananji a saenne le Bay FC mo tuelong ya £625,000, e e leng rekote ya lefatshe mo kgweleng ya bomme. Tumalano e e fela ka 2027 ka kgonagalo ya go oketse ka ngwaga o mongwe. Kundananji o dirile tshameko ya gagwe ya ntlha ya Bay FC a tsena mo motshamekong ka motsotso wa masome marataro le bobedi ka Mopitlo a le masome mararo ka 2024, mo motshamekong wa Bay FC wa ntlha mo gae kgatlhanong le Houston Dash. O ne a nosa nno ya gagwe ya ntlha ya setlhopha se mo motshamekong o ne oo, a lekalekanya dinomo motsotsong wa masome a ferabongwe le boraro o ba ileng ba o latlhegelwa. E ne ya nna moZambia wa ntlha go tshameka motshameko wa NWSL ga mmogo le wa ntlha go nosa nno ya NWSL.

## Metswedi
Isio De-laVega Wanogho

**Isio Wanogho** (o tshotswe ka di 17 tsa Ngwanatsele 1983) Ke mobapatsi wa diaparo, mmakgweebo, motaki le mobetli wa boteng jwa mantlo kwa lefatsheng la Nigeria. O ile a akgolelwa ditiro tsa gagwe ka seetsele sa African Youth Society, le peeletso dietsele tse pedi tsa Future Awards, seetsele sa FAB, mobapatsa diaoaro yo gaisitseng a bo a tlhongwa moabasadara wa banana ke lekalana la Global Foundation le le tlhomamisang kagiso,bopagano le ditlhabololo.O ile a sala ditoro tsa gagwe morago fa supa bokgeleke jwa botaki jo bo nneng bo ama dikarata tse di dirilweng ka diatla ka ngwaga wa 2000. Fa pele morago ngwaga tse pedi, ka ngwaga wa 2002, ke fa a tsena mo lephateng la bapatso diaparo. Ka ngwaga wa 2007, ke fa le motsamaisa dipuisano mo thelebisheneng, fa pele ka ngwaga wa 2009, ke fa a roka diaparo( morago ga gore a supe diaparo tse diketse tse tlhano ele mongwe wa ba segi le baroki kwa Lagos Carnival ka ngwaga wa 2010).

## Ka ga ene
Isio o tsholetswe kwa lefatsheng la Nigeria, mme a tsena sekolo kwa Florence kwa lefatsheng la Italy, kwa a ileng a amogela setlankana sa M.S.C mo go tsa kago ya ntlo mo teng.Mme a boela morago kwa lefatsheng la Nigeria ka ngwaga wa 2012, kwa fitileng a simolola ofisi ya gagwe ya go segi le go betla mme a tsweledisa tiro ya gagwe ya botsamaisa dipuisano mo thelebisheneng.O itse dipuo tse borataro mme o bua sekgowa, Yoruba, Itallian le sekgowa se se sa lolamang sentle.

Mme Wanogho o ile a romelwa kwa sekolong sa Mayflower kwa ikenne fa santse ale dingwaga tse tlhano. Ke fa a fetsa sekolo sa dithuto tse di potlana, tsa legare le tse di kgolwane  kwa sekolong sa Mayflower.

## Metswedi
Grace Chanda

**Grace Chanda** ( yo o tshotsweng ka Seetebosigo a le lesome le motso ka 1997) ke motshameki wa kwa Zambia wa kgwele ya dinao  e e porofeshionale yo o tshamekang fagare le kwa pele kwa setlhopheng sa Orlando Pride sa National Women's Soccer League (NWSL) ga mmogo le sa setshaba sa Zambia.

Chanda pele o tshamekile kwa gaabo kwa Zambia mo ZESCO United le Red Arrows, ga mmogo le kwa Kazakhstan le BIIK Kazygurt  le kwa Spain kwa Madrid CFF. E ne e le mongwe wa batshameki ba ba raro ba ba mo lenaaneng la motshameki wa ngwaga wa kgwele ya dinao ya bomme wa moAforika ka 2022.

## Tiro ya setlhopha
**<big>Dingwaga tsa pele</big>**

Ka 2018, Chanda o ne a nosa dino tse masome a ferabobedi le borataro mo metshamekong e masome mabedi le borataro kwa ZESCO United.

Pele ga liki ya setshaba e e neng e le gone e thamiwang ya FAZ Women's Super Division ka 2021, Chanda a saenela Red Arrows. Red Arrows e ne ya fetsa mo maemong a bobedi fa morago ga Green Buffaloes mme ka bo gagagwe Chanda a fenya golden boot ya setlha sa 2021, a nosa dino tse masome mararo le botlhano palogotlhe mme a bidiwa motshameki wa mme wa ngwaga wa FAZ.

**<big>BIIK Kazygurt, 2022</big>**

Ka Mopitlo wa 2022 Chanda a saena le BIIK Kazygurt ya Kazakhstani Championship. Ka Phatlwe a le lesome le boferabobedi ka 2022 o ne a nosa dino tse tharo mo motshamekong wa gagwe wa UEFA Women's Champions League wa ntlha mo phenyong ya dino tse tlhano go e le nngwe kgatlhanong le ŽNK Split mo go ipatleleng phatlha kwa UEFA Women's Champions League ya 2022–23. E ne e le moZambia wa ntlha wa motshameki wa kgwele ya dinao go dira jalo.

**<big>Madrid CFF, 2022–2024</big>**

Ka Lwetse a tlhola gararo ka 2022, Chanda a saena le Madrid CFF mo liking e e kwa godimo ya Spain ya Liga F mo tumalanong ya dingwaga tse pedi. O ne a dira tshameko ya gagwe ya ntlha ka Lwetse a le masome mabedi le bone mo phenyong ya dino tse tharo go e le nngwe kgatlhanong le FC Levante Las Planas. Ka Phalane a nosa nno abo a thusa go bona nno go thusa go kuka Madrid go ya phenyong ya dino tse nne go lefela la Real Betis. Mo motshamekong wa setlhopha se kgatllhanong le Atlético Madrid a nosa nno ya go lekalekanya dino a sena go tsenngwa ka nako ya go ikhutsha motshameko o fela ka maleka a nno setlhopha. O ne a fetsa setlha 2022–23 ka dino tse tharo le dithuso tse pedi. Madrid ya fetsa mo maemong a botlhano. Chanda o ntse setlha sa 2023–24 kwa ntle a sena go lwala kwa sejaneng sa lefatshe sa bomme sa FIFA sa 2023 ka Phukwi wa 2023. O ne a nna kwa sepatleleng kwa New Zealand go fitlha ka Phatlwe, kgabagare a boela go ikatlisa mo go motlhofo le Madrid ka Lwetse le fa a ne a seka a boela mo tshamekong go fitlha Motsheganong wa 2024.

**<big>Orlando Pride, 2024–</big>**

Ka Motsheganong a le masome mararo ka 2024, Orlando Pride ya National Women's Soccer League ya bega go saeniwa ga ga Chanda e le motshameki yo o ikemetseng go fitlhelela ka 2025 go na le kgonagalo ya 2026. O rulagantswe go ya kwa setlhopheng se morago ga diOlimpiki tsa Paris 2024 di fela.

## Metswedi
Biambasuren Luvsandamdingiin

**Biambasuren Luvsandamdingiin** (o tshotswe ka 1955) o mobetli wa matlo wa lefatshe la Mongolian.

O ithutetse go betla matlo kwa mmadikolo wa Mongolian University and Technology, o ile a aloga ka ngwaga wa 1978.O ile a teelwa ka leina la mobetli ke ba lekalana la petlo-dikago tsa puso. Ke  morulaganyi wa mo toropong, ke mobetli wa ditlaagana ka bontsi mo ditoropong tsa Mongolia. Ka ngwaga wa 1983, o ile a tlhabolola setlaagana tsa toropo ya Khovd e nneng e nale dikarolo tsa toropo  mme a e tlhabolola a ntshwafatsa e sala ele toropo e ncha. Leano la gagwe  le ile la amogela seetsele sa Laureate kwa lekanalaneng la Union Mongolian Architects. Go tloga ka ngwaga wa 2007, mme o nne a berekela toropo ya Khovd ele motsereganyi le mogolaganyi wa mananeo a ditlhabololo tsa toropo.

## Metswedi
FC Bayern Munich (bomme)

**FC Bayern Munich** ke setlhopha sa Jeremane se se porofeshionale sa kgwele ya dinao ya bomme se se kwa Munich, Bravia. Mo bogompienong ba tshameka mo Frauen-Bundesliga, liki e e kwa godimo ya bomme kwa Jeremane.

## Ditso
Setlhopha sa bomme sa kgwele ya dinao sa Bayern se simolotswe mo go tlhomamisitsweng ka 1970 le fa bomme ba ne ba tshameka kwa setlhopheng seo e sale ka 1967. Le fa gontse jalo, ka gore DFB e ne e thibetse kgwele ya dinao ya bomme go tswa ka 1955 go ema ka 1970, Bayern e ne e ka kwadisa setlhopha fela ka 1979. Ba ne ba fenya bosimega ja bone ja ntlha ja setshaba ka 1976. Ka 1990 Bayern e ne e le basimolodisi ba Frauen-Bundesliga, mme ba ne ba lelelwa ke selepe sa magagane morago ga setlha se se latelang.

Setlhopha se ne sa boela kwa Bundesliga ka 2000. Ka 2009, Bayern e ne e le mo maemong a bobedi mo Bundesliga, ba le fa morago ga ditshimega Turbine Potsdam ka nno e le nngwe fela. Ka setlha sa 2011–12 season ka Motsheganong a le lesome le bobedi ka 2012, FC Bayern Munich ya folosa ditshimega tsa German Cup 1. FFC Frankfurt ka dino tse pedi go lefela mo makgaolakgang a  2011–12 kwa Cologne mme ba keteka katlego e kgolo mo ditsong tsa setlhopha e sale ba fenya liki ka 1976.  Ka 2015 ba fenya Bundesliga e le lantlha ba sena le fa ele tatlhegelo. Ba fenya  Bundesliga ya 2015–16, e nna gabedi ka tatelano.

Ka Motsheganong wa 2023, Bayern Munich ya keteka bommampodi jo bo gabedi fa setlhopha sa bomme lesa borre di fenya bosimega ja lefatshe ja liki ya kgwele ya dinao mo malatsing a le mabedi. Phenyo ya dino tse lesome le motso go e nngwe ya Turbine Potsdam mo letsatsing la bofelo la setlha ya a fa bomme ba FCB bosimega ja bone ja Bundesliga ja bone le bosimega ja setshaba ja botlhano palogotlhe, se se kaya phenyo ya setlhopha seo e tona mo ditsong.

## Metswedi
Linda Sembrant

**Linda Brigitta Sembrant** (yo o tshotsweng ka Motsheganong a le lesome le botlhano ka 1987) ke motshameki wa kwa Sweden wa kgwele ya dinao e e porofeshionale yo o tshamekang kwa morago fa gare mo setlhopheng sa Frauen-Bundesliga sa Bayern Munich, a le mo kadimong go tswa kwa go sa Italian Serie A sa Juventus FC, le setlhopha sa setshaba sa Sweden.

## Tiro ya setlhopha
Sembrant o simolotse go tshameka kgwele ya dinao le SK Servia go tswa foo a tsamaya mo thulaganyong ya banana ya Bälinge IF. Le fa sekao sa gagwe e ne e le motshamekapele Henrik Larsson, Sembrant a nna motshamekamorago.
[left|thumb|Sembrant (L) and [:en:Marta_(footballer)|Marta]]
Sembrant o tsere setlha sa ikhutso sa 2006–07 a tshameka kwa Enyelang le Lincoln Ladies (ba mo nakong eo ba neng ba bidiwa Lincoln City Ladies). O ne a fudugela kwa AIK ka 2008. Ka Ngwanatsele wa 2010 Sembrant a fetolela kwa Kopparbergs/Göteborg FC a sena go nna mokapotene wa AIK. Ngwaga go tswa foo a ya kwa Tyresö FF. 

Ka 2012 Sembrant e ne e le tokololo ya setlhopha sa Tyresö se se neng sa fenya bosimega ja Damallsvenskan mme a fetwa ke bofelo ja setlha a sena go bona kgobalo ya mosiha wa anterior cruciate. Tyresö ya nna le phutlhamo ya tsa madi ka setlha sa 2014 mme ba ikgogela morago mo liking babo ba lesa batshameki ba tsamaya. Sembrant a iponna phudugo e  e nonneng go ya kwa setlhopheng sa Fora sa  Montpellier.

Ka Phukwi wa 2019, Sembrant a fudugela kwa Italy a ya go saena le basireletsi ba bosimega ja serie A, Juventus.

Ka Firikgong wa 2024, Sembrant a isiwa kadimong kwa Bayern Munich go fitlhelela setlha sa 2023–24 se fela.

## Metswedi
Inès Belloumou

thumb|Motshameki wa kgwele ya dinako e bong Inès Belloumou.
**Inès Belloumou** (yo o bonweng ka Seetebosigo a le masome a mabedi le bongwe ka 2001) ke motshameki wa kgwele ya dinao e e porofeshionale wa kwa Fora yo o tshamekang kwa morago mo molemeng mo setlhopheng sa Frauen-Bundesliga sa Bayern Munich.

## Tiro ya setlhopha
A bonetswe kwa Martigues, Belloumou o simolotse go tshameka kgwele ya dinao kwa setlhpheng sa mo gae sa eponymous a le dingwaga tse tlhano, go tswa foo a tlhatloga mo maemong a banana a a tlhakantseng bong; Ka 2016 a le dingwaga tse lesome le botlhano a simolola go tsena kwa go ikatisiwang teng kwa INSEP kwa Paris kafa gape a ya kwa sekolong sa Marseille.

Ka Motsheganong a le lesome le boferabobedi ka 2018, Belloumou a dira iponagatso ya gagwe ya ntlha e e porofeshionale, a tsena mo leemong la ga Maud Antoine mo motsotsong wa masome a ferabobedi mo tatlhegelong ya dino tse supa go lefela kwa Lyon. Kwa bofelong ja setlha sa 2017–18 a tswa kwa Marseille a gana tumalano e e porofeshionale.

Ka Seetebosigo wa 2018, Belloumou a ya kwa go bankane ba  Division 1 Féminine, Montpellier ka phudugo ya mahala. Go latela setlha le setlhopha sa under-19, a saena tumalano ya gagwe ya ntlha ya porofeshionale le setlhopha seo ka Lwetse wa 2019. O ne a dira tshameko ya gagwe ya ntlha ya setlhopha se segolo sa Montpellier ka Lwetse a le masome a mabedi le boferabobedi ngwaga one oo, a tsena mo leemong la ga Iva Landeka mo motsotsong wa masome a marataro le boferabongwe mo phenyong ya dino tse thataro go lefela ya liki kgatlhanong le Dijon.

Phukwi wa 2023 a le masome mabedi le motso, Belloumou a ya kwa setlhopheng sa Jeremane sa Bayern Munich mo tumalanong ya sennela ruri, a saena tumalano ya dingwaga tse pedi. O ne a dira tshameko ya gagwe ya ntlha ya setlhopha seo sa Bavaria ka Phalane a ferabobedi a tsena mo leemong la ga Linda Dallmann mo motsotsong wa masome a supa mo phenyong ya dino tse pedi go lefela kgatlhanong le SGS Essen.

## Tiro ya boditshabatshaba
Belloumou o emetse France kwa under-17, under-19 le kwa under-23.

## Mokgwa wa tshameko
Belloumou ke mosireletsi wa ka fa morago kwa molemeng, yo gape a kgonang go tshameka kwa morago mo letlhakoreng la molema. O ratelwa thata kitso tsa gagwe tsa go sireletsa, ga mmogo le mekgwa, maano le go tsapoga.

Le fa a tshwantshanngwa le Sakina Karchaoui, gape o nopotse Marcelo e le mongwe wa dikao tsa gagwe mo kgweleng ya dinao.

## Botshelo ja gagwe
E le yo monnye mo baneng ba le barataro, Belloumou ke morwadiarragwe batshameki ba kgwele ya dinao e e porofeshionale, Badradine le Samir Belloumou. O na gape le bo morwadiarraagwe ba le bararo, botlhe ba e neng e le batshameki ba kgwele ya diatla.

## Metswedi
John W. Wofford (politician)

John W. Wofford (August 14, 1837 - February 25, 1907) e ne e le radipolotiki le moatlhodi wa kwa Amerika. O ne a direla kwa Georgia House of Representatives le kwa Georgia State 

Senate.

## Botshelo jwa gagwe jwa pele
John W. Wofford o tshotswe ka August 14, 1837, kwa Habersham County, Georgia. Rraagwe e ne e le molemirui. O ne a tsena dikolo tse di tlwaelegileng kwa Kgaolong ya Habersham. Ka 1858, Wofford o ne a ithuta molao mme a tswelela ka dithuto tsa gagwe go fitlha ka 1861. Morago ga Ntwa ya Selegae, Wofford o ne a simolola dithuto tsa gagwe gape mme a simolola tiro ya molao kwa Cartersville, Georgia.

## Tiro
vWofford o ne a direla mo sesoleng sa Confederate States ka nako ya Ntwa ya Selegae. O ne a tsena mo tirelong jaaka lesole kwa tshimologong ya ntwa, mme moragonyana o ne a tlhatlosiwa maemo go nna lefotenente wa bobedi. O ne a tlhatlosediwa maemo go nna mothusa molaodi wa mophato wa gagwe ke Mokwaledi wa Ntwa wa Dinaga tsa Kgolagano. O ne a gobadiwa kwa Ntweng ya North Anna ka Motsheganong 23, 1864. 

Ka 1871, Wofford o ne a direla mo Ntlong ya Baemedi ya Georgia. Ka 1872, Wofford o ne a simolola go direla kwa Georgia State Senate mme a tlogela tiro ka 1875. Wofford o ne a direla jaaka motlhophiwa wa mopresidente mo ditlhophong tsa mopresidente wa United States ka 1876.  E ne e le Mo-Democrat.

Ka 1877, Wofford o ne a fudugela kwa Kansas City, Missouri. O ne a simolola tiro ya molao ka 1877 mme a tswelela go fitlha ka Phukwi 1892.Ka July 1892, Wofford o ne a tlhophiwa ke Mmusi wa Missouri e bong David R. Francis jaaka moatlhodi wa Kgotlatshekelo ya Dikebekwa ya Kgaolo ya Jackson. O ne a tlhophiwa mo maemong ao ka Ngwanatsele 1892. Wofford o ne a tlhophiwa gape ka 1898. Wofford o ne a tshegetsa go gololwa ka parole ga basenyi ba ba sa leng babotlana mme a tshwara setlhopha sa basimane le banna ba ba golotsweng ka parole go ba tshegetsa.

## Botshelo jwa gagwe

* Wofford o ne a nyala Cornelia E. Trescott wa Charleston, South Carolina, ka Tlhakole 1860.Mosadi wa gagwe o ne a tlhokafala ka 1903. Ba ne ba na le bana ba le lesome le bongwe: Edwin Hampton, Ormond Prescott, Clarence, George, Campbell Wallace, John Jr., Gordon, Amelia, Louisa Carrere, Mme. Larkin M. Tyler le Mmè Frederick J. 
* Lewis. Wofford o ne a tlhokafala kwa legaeng la gagwe kwa 1012 Vine Street kwa Kansas City ka February 25, 1907. O ne a fitlhwa kwa Elmwood Cemetery kwa Kansas City. 

## Metswedi
Tuva Hansen

**Tuva Hansen** (yo o tshotsweng ka Phatlwe a tlhola gane ka 1997) ke motshameki wa Norway wa kgwele ya dinao e e porofeshionale yo o tshamekang kwa morago mo setlhopheng sa Frauen Bundesliga sa FC Bayern Munich le sa setshaba sa Norway.

**<big>Klepp (2013) le Arna-Bjørnar (2014)</big>**

Hansen o simolotse tiro ya setlhopha kwa Klepp morago ga a sena go tshameka kwa Bryne. O dirile tshameko ya ntlha mo  Toppserien ka 2013 fa a tshameka kwa Klepp. Ka 2014 o ne a tshamekela  Arna-Bjørnar. Kwa setlhopheng se o ne a tshameka le morwadiarragwe yo motona mo go ene Hege Hansen.

**<big>Klepp (2015–2020)</big>**

Ka Ngwanatsele wa 2014, Tuva le morwadiarragwe Hege Hansen ba bega fa ba boela kwa Klepp. Ka 2015, Tuva a tshameka metshameko yotlhe ya Klepp mo Toppserien, mme o ne a nopolwa mo tlotleng ya Statoil ya talente e nnye. O ne a gola go tswa mo tiragalong eo mme a nna mosireletsi wa popotla. O ne a nna mokapotene wa setlhopha seo. Ka 2016, Tuva o ne a bidiwa motshameki wa ngwaga ke lekwalodikgang la Jærbladet. Morago ga setlha sa 2016, o ne a gana go ya kwa LSK Kvinner, setlhopha sa fenya Toppserien le kopi mo ngwageng oo. Ka 2018, e ne e le leloko la setlhopha sa Klepp se se neng sa bona maemo a bobedi, ka jalo ba tsaya selefera mo Toppserien. Ka 2019 ba bona kgotlho.

**<big>Sandviken/Brann (2021–2022)</big>**

Ka Ngwanatsele wa 2020, Sandviken ya bega fa ba saenne botlhe Tuva Hansen le Elisabeth Terland go tswa Klepp. Hansen ka bonako a nna moeteledipele mo setlhopheng abo a nna mokapotene go tswa mo setlheng sa gagwe sa ntlha. Mo setlheng seo o ne a atlega mme Sandviken ya fenya Toppserien ya 2021 ka Mgwanatsele as supa ka 2021, mo motshamekong wa bobedi go ya go fetsa setlha. Motshameko o o o ne o le kgatlhanong le Klepp, setlhopha sa ga Hansen sa pele. Sandviken ya fenya ka dino tse boferabobedi go lefela, se se raya gore Klepp e lelelwa ke selepe sa magagane, selo se se neng sa dira gore Hansen a lele mo puisano ya morago ga motshameko le NRK. Sportskollektivet.no e ne ya bitsa Hansen motshameki wa ngwaga wa 2021.

**<big>Bayern Munich (2023-gompieno)</big>**

FC Bayern Munich ya bega ka Sedimonthole wa 2022 a rogwa fa ba saenne Hansen. O tlaabo a tla mo go tlhomamisitsweng ka Firikgong wa 2023 a rogwa, fa sebaka sa phudugo se bulwa.

## Metswedi
Magdalena Eriksson

**Magdalena Lilly Eriksson** ( gape ke **Ericsson,** yo o tshotsweng ka Lwetse a ferabobedi ka 1993) ke motshameki wa kwa Sweden wa kgwele ya dinao e e porofeshionale yo o tshamekang kwa setlhopheng sa  Frauen-Bundesliga sa Bayern Munich le sa setshaba sa kwa Sweden. Go le gale o tshameka kwa morago fagare, o kgona go tshameka kwa morago ka fa molemeng.

Kwa tshimologong ya tiro ya gagwe e e porofeshionale, Eriksson o tshameketse ditlhopha tsa Stockholm tsa Hammarby IF le Djurgårdens IF go fitlha a fudugela kwa Linköpings FC ka 2013, kwa a fentseng bosimega ja dikopi tse pedi le ja liki ka 2016 mo dingwageng tse tlhano kwa setlhopheng seo.

Ka 2017, Eriksson a fudugela kwa Enyelane mme a saenela Chelsea ya Women's Super League (WSL). Koo, o ne a itlhoma e le mongwe wa basireletsi ba fagare mo liking mme a bitswa mokapotene wa setlhopha ka 2019. Le Chelsea, o fentse bosimega ja WSL ga tlhano abo a goroga kwa makgaolakgang a UEFA Women's Champions League ya setlha sa 2020–21. Ka 2020 o ne a bidiwa motshameki wa ngwaga wa Sweden.
left|thumb|Magdalena Eriksson le Chelsea ka 2021
Eriksson, jaaka molekane wa gagwe Pernille Harder, gape o itsege ka go buelelela ba LGBTQ+ le ditshwanelo tsa ba ba ratanang ka bong mo metshamekong.

## Metswedi
Constantine (son of Theophilos)

Constantine (Greek: Κωνσταντῖνος, 820s or 830s prlr ga 836) e ne e le ngwana wa kgosi wa 

losika lwa ga Amorian yo o neng a busa ka bokhutshwane jaaka mmusimogolo-mmogo wa Mmusomogolo wa Byzantine nako nngwe ka dingwaga tsa bo 830, mmogo le rraagwe Theophilos. Tshedimosetso e ntsi ka botshelo jwa ga Constantine jo bokhutshwane le puso ya gagwe ga e a tlhomama, le fa gone go itsiwe gore o tshotswe ka nako nngwe mo dingwageng tsa bo820 kgotsa tsa bo830 mme o ne a tlhomiwa go nna mmusimogolo mmogo le ene ka bonako fela fa a sena go tsholwa. O ne a tlhokafala nako nngwe pele ga 836, gongwe morago ga go wela mo sedibeng sa ntlo ya segosi.

## Botshelo jwa gagwe
Constantine e ne e le morwa wa Mmusimogolo wa Byzantine e bong Theophilos le mosadi wa gagwe e bong Mmusimogolo Theodora. Madi a tshipi a a neng a ntshitswe ka nako ya ga Theophilos a kaya gore Constantine e ne e le morwa wa bone wa leitibolo, mme gongwe e ne e le ngwana wa bone yo mogolo, le fa gone go santse go na le kgonagalo ya gore e ne e le mongwe wa bana ba bone ba ntlha ba banè. O ne a na le bokgaitsadie ba batlhano: Thekla, Anna, Anastasia, Pulcheria, le Maria. Constantine le lelapa la gagwe ba ne ba tswa mo losikeng lwa Ba-Amori, lo lo neng lo busa Mmusomogolo wa Byzantine fa e sale rremogolo wa ga Constantine e bong Michael II a nna kgosi ka 820.  Se se sa tlwaelegang ke gore Theophilos o ne a gana go dirisa maina a a tlwaelegileng, ka gonne morwawe o ne a sa tewa leina la ga Michael II; go na le moo, Theophilos o ne a tlhopha leina Constantine, le Judith Herrin wa Mo-Byzantine a tlhalosang gore e ka tswa e ne e le go tlotla Constantine yo Mogolo kgotsa go solofela gore kgosana e ne e tla tswelela ka melao ya bodumedi ya go tlhasela ditshwantsho ya babusibagolo ba ba neng ba bidiwa Constantine

E re ka Theophilos a ne a tlhatlhama Michael II ka 2 Phalane 829, Constantine e ne e le moruaboswa wa setulo sa bogosi sa ga rraagwe mme o ne a tlhomiwa go nna mmusimogolo mmogo le ene ka bonako fela morago ga go tsholwa ga gagwe. O tlhagelela jalo mo mading a tshipi a a ntshitsweng ka fa tlase ga ga rraagwe, le fa a ne a bidiwa jaaka mmusaesi (e seng sereto sa semmuso, mme sereto sa tlotlo se se ka fetolwang ka basileus, ke gore mmusimogolo)  mo mading a tshipi a gauta, mme a sena sereto gotlhelele mo go a boronse.  O ne a tlhokafala ka bonako morago ga moo, a santse a le mo bongwaneng.

## Metswedi
Giulia Gwinn

**Giulia Ronja Gwinn** (peleto ya seJeremane: [ɡvɪn]; yo o tshotsweng ka Phukwi a tlhola gabedi ngwaga wa 1999) ke motshameki wa moJeremane wa kgwele ya dinao e e porofeshionale yo o tshamekang kwa morago ka fa mojeng kana fa gare kwa setlhopheng sa Frauen-Bundesliga sa FC Bayern Munich le setlhopha sa setshaba sa Jeremane sa bomme sa kgwele ya dinao.

## Botshelo ja pele
Gwinn o simolotse go tshameka kgwele ya dinao a le dingwaga di ferabobedi kwa TSG Ailingen le morago kwa VfB Friedrichshafen. Ka 2009 o ne a simolola dingwaga tse tlhano kwa FV Ravensburg. O ne a tshameka setlha le  B-Juniors ya SV Weingarten, ele ene mosetsana fela mo setlhopheng.

## Tiro ya setlhopha
Ka 2015, Gwinn a ya kwa setlhopheng sa Frauen-Bundesliga sa SC Freiburg. O ne pele a dumetse go saena le Freiburg ka Tlhakole wa 2015, a gana dikakantsho tse di gaisanang go tswa Bayern Munich le Turbine Potsdam. Ka Lwetse a le lesome le boraro ka 2015, (tikologo ya boraro) a dira tshameko ya gagwe ya ntlha mo phenyong ya kwa gae ya dino tse thataro go e le nngwe ya 1. FC Köln. O ne a tsena mo leemong la ga Sandra Starke, a dira tshameko ya gagwe ya ntlha ya Bundesliga a le dingwaga tse lesome le borataro. Kgwedi morago, Phalane a le lesome le motso ka 2015 (tikologo ya botlhano), mo motshamekong kgatlhanong le Wedrer Bremen, ya nna nako ya gagwe ya ntlha a le mo lenaaneng la ba ba simololang motshameko. Ka Sedimonthole a tlhola ga rataro (letsatsi la motshameko la bo lesome) a nosa mo phenyong ya dino tse thataro go e le nngwe kwa gae kgatlhanong le Bayer Leverkusen.

Ka Tlhakole a le masome mabedi le botlhano ka 2019, Gwinn a dumalana ka dipeelo le Bayern Munich se se neng se taa mmona a tlogela Freiburg fa setlha sa 2018–19 se khutla.

## Metswedi
Jovana Damnjanović

**Jovana Damnjanović** (Serbian Cyrillic: Јована Дамњановић; ke motshameki wa kgwele ya dinao wa 

moSerbia yo o tshamekang kwa pele mo setlhopheng sa setshaba sa Serbia le kwa Bayern Munich ya Bundesliga ya Jeremabe.

## Tiro ya setlhopha
Damnjanović, yo o tshamekileng kgwele ya dinao kwa  FC Perspektiva mo bonaneng ja gagwe, o ne a ya kwa setlhopheng sa first division sa  ŽFK Crvena zvezda. Kwa bofelong ja setlha sa 2012/13, ene le setlhopha sa gagwe ba bona maemo a bobedi mo Serbian Super League, kgaoganyo  e e kwa godimo mo kgweleng ya dinao ya kwa Serbia. Ka 2012 ene le setlhopha sa gagwe ba goroga kwa makgaolakgang a kopi ba tsaya maemo a bobedi morago ga tatlhegelo ya nno go tse pedi morago ga nako e e okeditsweng kgatlhanong le ŽFK Spartak Subotica.

Mo selemong sa 2013, o ne a saeniwa ke setlhopha sa Bundesliga sa VfL Wolfsburg. Ka Lwetse a le supa ka 2013 (letsatsi la motshameko la ntlha) o  ne a dira tshameko ya gagwe ya ntlha mo Bundesliga mo malekeng a nno setlhopha mo motshamekong wa mo gae kgatlhanong le Bayern Munich, a tsena leemo la ga Martina Müller mo motsotsong wa masome a supa le boraro. Le VfL Wolfsburg o ne a fenya Champions League ya  2013–14 mme a fetoga go nna motshameki wa ntlha wa mme wa moSerbia go fitlhelela seo. 

Morago ga ditlha tse pedi a fudugela kwa diselammapeng tsa liki SC Sand mo selemong sa 2015.

Mopitlo a le some ka 2017 a saena tumalano ya dingwaga tse tharo le bommampodi ba Jeremane, Bayern Munich. O ne a dira tshameko ya gagwe ya ntlha ya Bayern Munich ka Ngwanatsele a le malatsi a matlhano ka 2017 (letsatsi la bosupa la metshameko) a tsena mo leemong la Lucie Voňková mo motsotsong wa bo masome marataro le bobedi. Ka Moranang wa 2019, Damnjanovic a oketsa tumalano ya gagwe le Bayern go fitlhela ka 2022. Ka Seetebosigo wa 2022, Damnjanovic a oketsa tumalano ya gagwe gape, mo nakong eno e tsamaya go ema ka 2025.

## Metswedi
Fardosa Ahmed

**Fardosa Ahmed** (o tshotswe ka ngwaga wa 1985) ke ngaka ya moKenya yo eleng mogwebi le mme yo o berekang mo lephateng la botsogo. Gape Mme Ahmed ke moeteledipele wa Premier Hospital kwa Mombasa, sepatela se se eteletsweng pele ke kopone e a e e tlhamileng le batho ba bangwe.  

## Botshelo le Thutego
Mme Ahmed o tsholetswe kwa Nairobi, teropo kgolo ya Kenya ka ngwaga wa 1985. O ne a tsena sekolo ko *Makini Primary School*, kwa Nairobi, Kenya. A ya le go tsena ko *Loreto Convent Valley Road School*, sekolo se se le sone se leng mo teropong ya Nairobi, a fetsa dithuto tsa gagwe teng, mme a fiwa setlankana sa go fetsa Senior school eleng High School Diploma. Mme Ahmed o ne a tsweledisa dithuto tsa gagwe kwa sekolong se se tona sa University of Nairobi kwa a neng a ithuta boNgaka jo bo thusang batho, a fetsa ka setlankana sa Bachelor of Medicine and Bachelor of Surgery degree. A fitlhelela a dira le Postgraduate Diploma in Healthcare Management.

## Pereko
Erile a fetsa ngwaga wa pereko e e tlhokegang (internship), a hudugela kwa teropong ya Mombasa, kwa a neng a ne a nale setsha mo lefelong la Nyali. A dirisa madi a gagwe, le a batho ba ne ba mo thusa mo lenaneong la gagwe go aga lefelo le le tona la matlhatlhagane, go le dirisa go hirisetsa bakgwebi. Mme Ngaka Ahmed a felela a fetola kago gore e nne Premier Hospital go ne kwa Mombasa.

Premier Hospital ke sepatela sa kgwebo, se se diretsweng go dira madi, mme se thusa balwetse ka go farologanya, le ba ba naleng malwetse a a sa tlwaeletsegang. Se nale malao a a ka robatsang balwetse ba le 70, se nale babereki ba ba fetang 200, gape ba nale lefelo la go thusa bana ba ba lwalang mme ba sa robatswe, lefelo la loaro, lefelo la go thusa ba ba robegileng marapo, lefelo la go thusa basadi le baimana ka tsa pelegi, lefelo le le thusang batho ba ba naleng kankere, level le le thusang ba ba lwalang diphilo le lefelo le le dirang di endoscopy.

## Temogo ya Tiro
Ka kgwedi ya Lwetse, ngwaga wa 2018, Business Africa Daily moKenya ebong Mme Ahmed o ne a tlhophiwa go nna Lekoko la bomme ba, "Top 40 Under 40 Women in Kenya in 2018".

## O ka leba ba ba latelang
Gladys Ngetich

Charity Wayua

Juliet Makanga

## Metswedi

# Winnie Atieno and Lucy Njeshuri (24 June 2019). Doctor targets foreign-bound patients with Sh1bn hospital. Business Daily Africa. Nairobi, Kenya. Retrieved 24 June 2019.
# "Top 40 under 40 Women in Kenya, 2018"  (PDF). Business Daily Africa. Nairobi. September 2018. Retrieved 24 June 2019.
# Maxwell (2017). New state-of-the-art hospital opened in Mombasa. Nairobi: Hivisasa.com. Retrieved 25 June 2019.


## O ka leba tsebe tse di latelang
Website of Premier Hospital

Why Kenya must invest in human capital
Bridegroom

thumb|monna
Monyadi (gantsi o khutshwafadiwa go nna monyadi) ke monna yo o tlogang a nyalwa kana yo o sa tswang go nyalwa. Mo mafelong mangwe, ke tsela e nngwe ya segompieno ya go nyadisa monyadiwa kana monyadi. Ka nako ya lenyalo, gantsi monyadi o bitsa mosadi wa gagwe wa mo isagweng (fa e le mosadi) a re ke monyadiwa. Gantsi monyadi o etelwa ke monna yo o mo emetseng le batlhokomedi ba gagwe.

## Tlhaloso
Lereo la monyadi le tlhagelela lantlha ka 1604, go tswa mo puong ya Seesemane sa bogologolo br - dguma,e e dirwang ka go kopanya br - d (monyadiwa) le guma (monna, motho, mogale). E amana le Old Saxon brūdigomo, Old High German brūtigomo, German Bräutigam, le Old Norse brúðgumi.

## Seaparo
thumb
Tsela e monyadi a aparang ka yone e ka tlhotlhelediwa ke dilo di le dintsi, go akaretsa nako ya letsatsi, lefelo la moletlo, lotso lwa monyadiwa le monyadi, mofuta wa moletlo, le gore a monyadi ke leloko la Sesole

* Kwa United States, gantsi monyadi o apara sutu ya mmala o o tseneletseng fa a nyala motshegare kgotsa o apara seaparo sa go apara se se nang mebala fa a nyala maitseboa.
* Ngwao ya kwa Boritane ya lenyalo la semmuso e batla gore monyadi, batlhokomedi ba banna, le ba lelapa la monna ba ba atamalaneng le bone ba apare diaparo tsa mo mosong; ntle le fa go tshwanela gore ba apare yunifomo. 
* Gantsi banyadi ba ba tswang kwa Scotland ba apara diaparo tsa kwa Highland, fela jaaka banna ba ba ba emetseng. Kwa Norway monyadi a ka nna a apara diaparo tsa setso jaaka bunad, gákti gareng ga Ba-Sami ba Bokone kgotsa sutu ya mmala o o lefifi kgotsa seaparo se se nang le mmala o o tseneletseng.

## Maikarabelo ka nako ya moletlo
Mo manyalong a Baesemane le Baamerika, gantsi monyadi o neela puo e khutshwane morago ga moletlo, a leboga baeng go bo ba tlile, a akgola monyadiwa, a leboga maloko a mokgatlho wa lenyalo, mme gongwe a bo a dira "toast e e besitsweng", e mo go yone a dirang metlae ka ene kana ka mongwe wa setlhopha sa gagwe. Gantsi puo ya gagwe e tla latelwa ke e e tswang mo mothong yo o emelang molekane wa gagwe.

## Metswedi
Anne Ceridwen Rees

**Anne Ceridwen Rees** (Phukwi 9, 1874 – Phalane 19, 1905) e ne ele mme wa letso la Welsh-American, yo ene ele ngaka, a direla kwa teropong ya New Jersey. 

## Botshelo jwa gagwe ko tshimologong
Mme Rees o tsholetswe kwa Pentregwenlais, Carmarthenshire kwa Wales ka ngwaga wa Phukwi a le borobabongwe, ka ngwaga wa 1874. Batsadi ba gagwe ene ele Edwin and Mary e. Rees; Mmagwe o ne a itsiwe mo go tsa dibuka le padi jaaka Dyffrynferch. O ne a tsena sekolo kwa Gwynfryn Academy, kwa a ne a ithuta le Watcyn Wyn. Ka ngwaga wa 1892, o ne a fudugela Amerika go ithutela tsa bo ngaka kwa Woman's Medical College, kwa New York Infirmary. A fetsa ka thuto ya gagwe, a fiwa setlankana sa Doctor of Medicine ka ngwaga wa 1898.

## Pereko
Mme Rees o ne a nna le nna le malomagwe le mmamalomagwe, a felela a agile kokelwana kwa Union Hill, New Jersey, ka nako ya gagwe e e khutshwane ya botshelo jaa gagwe. Tiro ya gagwe e ne ya fiwa ele lebaka la leso la gagwe ka gore o ne a e bereke mo go fetang selekanyo, a batla go thusa batho, mme mmele wa gagwe wa felela o nna bokoa.

## Botshelo le Leso la gagwe
Mme Rees o ne a tlhokafala ka ntlha ya bolwetse jwa pneumonia, ka lesome le borobabongwe, Phalane ka ngwaga wa 1905, a Nale dingwaga di le 31 hela. Phitlho ya gagwe ene ya tshwarwa dipuo tsa se Welsh le Sekgoa (English) kwa New Jersey. Poko ka puo ya se Welsh e bidiwa "Ann", ele ya gatisiwa go gakologelwa Mme Anne Ceridwen Rees, ka ngwaga wa 1906.

## Metswedi

# D. R. Lewis, "The Late Ann e C. Rees, M.D. (Ceridwen)" *The Cambrian* 25(12)(December 1905): 543-544.
# WOMEN DOCTORS GRADUATE.; Robert Olyphant Confers Degress on Eighteen New Physicians. *New York Times* (May 27, 1898): 7.
# "Obituary Notes" *Medical Record* (W. Wood 1905): 745.
# G., "Ann" *Cymru: cylchgrawn misol i ymdrin â hanes, llenyddiaeth cân, celf ac addysg Cymru* 31(183)(October 1906): 169.
Lea Schüller

**Lea Schüller** (yo o tshotsweng ka Ngwanatsele a le lesome le bobedi ka 1997) ke motshameki wa kgwele ya 

diano wa moJeremane yo o tshamekang kwa pele mo setlhopheng sa Frauen-Bundesliga sa Bayern Munich le setlhopha  sa setshaba sa Jeremane.

## Tiro ya setlhopha
**<big>SGS Essen</big>**

Schüller o simolotse go tshameka kgwele ya dinao kwa Hülser SV pele ga a ya kwa lephateng la banana la SGS Essen ka 2012. O dirile tshameko ya gagwe ya ntha ya Frauen-Bundesliga a le dingwaga tse lesome le borataro ka Sedimonthole wa 2013 a rogwa, mo tatlhegelong ya dino tse pedi go lefela kgatlhanong le VfL Wolfsburg.  O nositse dino tsa gagwe tsa ntlha tse pedi tsa Bundesliga ka Tlhakole a le masome mabedi le borataro ka 2014, mo phenyong ya kwa ntle ga gae ya dino tse tharo go e le nngwe kgatlhanong le BV Cloppenburg. Ka Phukwi wa 2017, Schüller a oketsa tumalano ya gagwe le SGS Essen ka dingwaga tse pedi go fitlha Seeytebosigo wa 2020.

**<big>Bayern Munich</big>**

Ka Phukwi wa 2020, Schüller a saena tumalano ya dingwaga tse tharo le FC Bayern Munich. O ne a dira tshameko ya gagwe ya ntlha ya setlhopha sa gagwe se sesha mo motshamekong wa go ipaakanyetsa setlha, a nosa dino tsa gagwe tse pedi tsa ntlha mo phenyong ya dino tse tharo go e le nngwe kgatlhanong le SC Freiburg ka Phatlwe a ferabongwe. Kwa motshamekong wa botsalano wa go ipaakanyetsa setlha, kgatlhanong le ba ba iponetseng phatlha kwa UWCL, SK Slavia Prague, Schüller a nosa nno mo phenyong ya dino tse nne go lefela.

Schüller o ne a dira iponagatso ya gagwe ya ntlhantlha mo UEFA Women's Champions League mo tatlhegelong ya dino tse pedi go e le nngwe kgatlhanong le basireletsa bommampodi Olympique Lyonnais ka Phatlwe a le masome mabedi le boraro. Bayern e ne ya ntshiwa mo kgaisanong ke palogotlhe ya tatlhegelo ya 2-2, Olympique Lyonnais e fetela kwa sekamakgaolakgannyeng ka molao wa nno ya kwa ntle ga gae.

FC Bayern e ne ya simolola Frauen-Bundesliga ya  2020–21 kgatlhanong le SC Sand ka Lwetse a le malatsi  a le mane, Schüller a le mo go ba ba lesome le motso ba ba simololang abo a nosa nno ya gagwe ya ntlha ya Bundesliga le setlhopha, o fela ka phenyo ya dino tse thatato go lefela. Bayern e ne ya ya ya fenya bosimega ja liki ja boraro. Schüller o ne a nosa dino palogotlhe tse lesome le borataro mo setlheng sa gagwe sa ntlha le Bayern Munich, a fetsa mo maemong a boraro fa morago ga ga Nicole Billa wa TSG 1899 Hoffenheim (dino di le masome mabedi le boraro) le Laura Freigang wa Eintracht Frankfurt (dino di le lesome le bosupa) e le banosi ba ba kwa godimo ba setlha.

O ne a tsweledisa ditshupegetso tsa gagwe tse dintle mo setlheng sa Frauen-Bundesliga sa  2021–22, a fetsa e le mososi yo o kwa godimo wa liki ka dino di le lesome le bosupa ga mmogo le go nna monosi yo o kwa godimo kwa setlhopheng sa gagwe ka dino di le masome mabedi mo dikgaisanong tsotlhe.

Ka setlha sa 2023–24 a nosa nno ya phenyo mo motsotsong wa masome a supa le bosupa mo phenyong ya dino tse pedi go e le nngwe kgatlhanong le Eintracht Frankfurt.

## Metswedi
Linda Dallmann

**Linda Dallmann** (yo o tshotsweng ka Lwetse a le gabedi ka 1994) ke motshameki wa moJeremane wa kgwele ya dinao e e porofeshionale yo o tshamekang kwa setlhopheng sa Frauen-Bundesliga sa Bayern Munich le sa Jeremane sa setshaba.

## Tiro ya setlhopha
Linda Dallmann o simolotse go tshameka kgwele ya dinao kwa STV Hünxe mme kwa bofelong a ya kwa FCR 2001 Duisburg via PSV Wesel-Lackhausen, ye a neng a dira go tswa ka 2009 go ema ka 2010 mo bananeng ba B. Ka setlha sa 2010–11 o ne a tshamekela Bayer 04 Leverkusen. Ka Mopitlo a le garataro 2011 (letsatsi la metshameko la masome mabedi le motso), a dira tshameko ya gagwe ya ntlha mo Bundesliga mo tatlhegelong ya kwa gae kgatlhanong le 1. FFC Turbine Potsdam, a tsena mo leemong la ga Eunice Beckmann mo karolong ya bobedi. Mo setlheng sa 2011/12, motshameki yo wa motlhasedi a fudugela kwa diselammapeng tsa liki SG Essen-Schoenebeck. Koo o ne a nosa nno ya gagwe ya ntlha ya Bundesliga ka Phalane a le lesome le borataro ka 2011 (letsatsi la motshameko la bosupa) mo phenyong ya kwa ntle ga gae ya dino tse nne go lefela kgatlhanong le 1. FC Lokomotive Leipzig, nno eo e dira 2-0 mo motsotsong wa masome a supa le botlhano.
thumb|Dallmann during Euro 2017
Ka setlha sa 2019/20 o ne a saeniwa ke diselammapa tsa liki Bayern Munich ba le bone a neng a amogela tumalano ka Mopitlo wa 2019 e e neng e tlaa fela ka Seetebosigo a le masome mararo ka 2021. Ka Tlhakole wa 2020, o ne a oketsa tumalano ya gagwe go ya kwa go 2023. O ne a thusa setlhopha sa gagwe go fenya Bundesliga mo setlheng sa 2021–2022. Ka Sedimonthole wa 2022, o ne a oketsa tumalano ya gagwe ka dingwaga tse tharo fa godimo go ya go 2026.

## Metswedi
Angel of Death (novel)

Moengele wa Loso ke padi e e kgatlhang ya ga Jack Higgins e e kwadilweng ka 1995. E bua ka kgang ya 

motshameki mongwe yo o itsegeng wa dibaesekopo yo o tsenang mo mokgatlhong wa borukhutlhi o o bidiwang Bloody Sunday, e leng letlha la Hirikgong 30. Setlhopha seno sa dirukhutlhi se bonala se tlhasela ditheo tsa puso le ditlhopha tsa dirukhutlhi tse di sa tlhophiwang, go simolola ka maloko a Central Intelligence Agency, go ya go KGB le Irish Republican Army ya Nakwana, mme seno se tsenya thulaganyo ya kagiso ya kwa Ireland Bokone mo kotsing. Buka eno e na le tlhamo ya ga Higgins e e bidiwang Sean Dillon.

## Setshwantsho
Sean Dillon, yo pele e neng e le modiragatsi wa IRA, mmogo le Hannah Bernstein, ba batla go tshwara Daniel Quinn, yo e neng e le serukhutlhi sa Moporotesetanta. Banna ba ga Quinn ba itse gore ke mang mme o batlile a bolawa, mme o bolokiwa ke mosadi mongwe yo o sa itsiweng yo o neng a palame sethuthuthu. Mosadi yono ke Grace Browning, motshameki wa dibaesekopo yo o neng a nna mmolai e bile e le leloko la setlhopha sa dirukhutlhi se se itsegeng e le Hirikgong 30. Maloko a mangwe a Hirikgong 30 ke Tom, yo o direlang puso ya Russia, le tsala ya gagwe e bong Rupert Lang, yo e leng Leloko la Palamente. Go batla Quinn ga ga Dillon le Bernstein go ba isa kwa Beirut. Dillon o tshwarwa ke lesole la Iseraele, Anya, le bomorwarraagwe, ba ba batlang gore Dillon a botsolotse mongwe wa banna ba ga Quinn. 

Dipotsolotso di ba isa kwa sekepeng. Dillon o ne a thunya sekepe, a bolaya Quinn fa a ntse a dira jalo, a dira gore Ba-Sons of Ulster ba tlhoke moeteledipele yo mosha

. Dillion le Bernstein ba boela kwa Ireland, kwa ba newang tiro ya go sireletsa Senator Patrick Keogh. Ferguson o ne a lemoga gore Rupert ke motsietsi. Ferguson le Tonakgolo ba ne ba mo ganetsa mme o ne a tshaba. Dillon o ne a mo sala morago go ya kwa borwa jwa Engelane koo Rupert a neng a gobala thata gone. Fa Tom a sena go utlwa ka loso lwa ga Rupert o ipolaya kwa Lontone ka go itatlhela fa pele ga terena. Sean le Hannah ba lebana le Grace kwa bobogelong. Grace o ntsha tlhobolo mme Hannah o a mmolaya. Hannah o ne a galefa fa a lemoga gore tlhobolo ya ga Grace e ne e sa tlala. Hirikgong 30 e fedile

## Metswedi
Tainara

thumb|Setshwantsho sa setlhopha sa FC Bayern Munich
**Tainara de Souza da Silva** (yo o tshotsweng Moranang wa 1999 a le masome mabedi le motso) a itsege motlhofo ka **Tainara** kana nako dingwe **Tay**, ke motshameki wa kgwele ya dinao e e porofeshionale wa kwa Brazil yo o tshamekang mo legareng la itshireletso kwa setlhopheng sa Jeremane sa Bayern Munich le setlhopha sa setshaba sa bomme sa Brazil.

## Tiro ya setlhopha
**<big>São Francisco</big>**

A tsholetswe kwa Brasília, Federal District, Tainara o dirile tshameko ya gagwe ya ntlha le São Francisco ka 2016. O dirile tshameko ya gagwe ya ntlha ya liki kgatlhanong le Vitória ka Firikgong wa 2016 a le masome mabedi le bosupa.

**<big>Vitória</big>**

Morago o ne a tshamekela Vitória. Tainara o nositse nno ya gagwe ya ntlha ya liki kgatlhanong le Minas Brasilia ka Moranang a le masome mabedi le borataro ka 2019, a nosa mo motsotsong wa masome a ferabobedi le boferabongwe.

**<big>Santos</big>**

Tainara a ya kwa Santos ka Firikgong wa 2020. O ne a dira tshameko ya gagwe ya ntlha ya liki kgatlhanong le Iranduba ka Tlhakole a le lesome le bone ka 2020. Tainara o nositse nno ya gagwe ya ntlha ya lliki kgatlhanong le Osasco Audax, a nosa mo motsotsong wa lesome le boferabobedi.

**<big>Palmeiras</big>**

E le mosimolodi wa ka gale wa Santos, Tainara a fudugela kwa Palmeiras ka Firikgong a le lesome le botlhano ka 2021. O nositse mo tshamekong ya gagwe ya ntlha ya liki, a nosa kgatlhanong le Ferroviária ka Moranang a le lesome le boferabongwe ka 2021, a nosa mo motsotsong wa masome mane le botlhano le metsotso e le meraro ya tlaleletso.

**Bordeaux**

Pele ga ngwaga moragonyana, a fudugela kwa moseja fa a sena go saena tumalano ya ngwaga tse pedi le sephatlo le setlhopha sa kwa Fora sa Bordeaux. Tainara a dira tshameko ya gagwe ya ntlha ya liki kgatlhanong le Stade de Reims ka Firikgong a le masome mabedi le bobedi ka 2022.

**<big>Bayern Munich</big>**

Tainara o ne a begiwa kwa Bayern Munich ka Motsheganong a le masome mararo le motso ka 2022. O dirile tshameko ya gagwe ya ntlha ya liki kgatlhanong le  Eintracht Frankfurt ka Lwetse a le lesome le borataro ka 2022. Tainara a nosa nno ya gagwe ntlha ya liki kgatlhanong Köln ka Phalane a le lesome le borataro ka 2022, a nosa mo motsotsong wa bo masome marataro le boferabobedi. O ne a nna motshameki wa ntlha wa kwa Brazil go nosetsa Bayern Munich.

## Metswedi
Dorot

Dorot ke kibbutz e e kwa borwa jwa Iseraele. E kwa Route 334 gaufi le Sderot, e wela ka fa 

tlase ga taolo ya mmasepala wa Khansele ya Kgaolo ya Sha'ar HaNegev. Ka ngwaga wa 2022 e ne e na le baagi ba le 915.

## Histori
Dorot e ne ya tlhomiwa ka nako ya Hanukkah ka 1941 ke batshabi ba Bajuda ba ba neng ba tswa kwa Jeremane, ba ba neng ba lema mabele, ditlhare tsa maungo le merogo. Go senyega ga mmu e ne e le bothata jo bo kgethegileng mo kibbutz. E ne ya reelelwa ka maloko a le mararo a lelapa la ga Hoz, Dov, Rivka le Tirtza, ba ba neng ba tlhokafala mo kotsing ya koloi ngwaga pele ga moo. Moragonyana batho ba ba neng ba simolola mokgatlho ono ba ne ba kopanngwa le Baiseraele ba ba tlholegileng koo le bafaladi ba ba tswang kwa Czechoslovakia le Latvia. Ka 1947 e ne e na le baagi ba le 300. 

Ka selemo sa 1946, Dorot le motse o o bapileng le one wa Ruhama di ne tsa thopiwa ke masole a Boritane. Ka go batla dibetsa tse di seng ka fa molaong mo motseng, masole a Boritane a ne a senya motse thata.  Ka nako ya ntwa ya 1948 magareng ga Baarabia le Iseraele, le ntwa ya Negev, Dorot e ne ya kgaolwa mme ya tshwanelwa ke go tlamelwa ka sefofane go fitlha e gololwa ka Diphalane 1948.

Morago ga 1948, Dorot e ne ya atolosiwa mo lefatsheng la motse wa Maarabia wa Palesetina wa Huj, o o neng o se na batho ka nako ya Ntwa ya 1948 ya Maarabia le Iseraele. 

Jewish National Fund e ne ya tlhoma sekgwa mo lefatsheng la lefelo la bonno le le bidiwang Sekgwa sa Basadi ba Babulatsela, se se neng sa duelelwa ka meneelo ya baithaopi go tswa kwa United States

## Dinepe tsa histori
left|thumb

thumb|Yiftach 3rd Battalion

thumb|Dorot airfield ka 1948

## Meswedi
Klara Bühl

**Klara Gabriele Bühl** (peleto ya seJeremane: [ˈklaːʁa ˈbyːl]; yo o tshotsweng ka Sedimonthole a le supa ka 2000) ke motshameki wa kgwele ya dinao e e porofeshionale wa moJeremane yo o tshamekang kwa pele kana mo motsatseng mo setlhopheng sa Frauen-Bundesliga sa FC Bayern München le setlhopha sa setshaba sa Jeremane.

## Tiro ya setlhopha
Bühl o simolotse a tshamekela ditlhopha tsa basimane ka go farologana tsa Spvgg Untermünstertal pele ga a fudugela kwa lephateng la banana la setlhopha sa Bundesliga sa SC Freiburg mo selemong sa 2013. Go tswa mo setlheng sa 2014-15 a gaisana le setlhopha sa B-Juniors mo Bundesliga ya borwa abo a goroga kwa sekamkgaolakgang a German Championship le setlhopha sa 2016. Koo o ne a nosa dino tsotlhe tse tharo tsa Freiburg mo phenyong ya dino tse tharo go tse pedi mo legatong la bobedi kgatlhanong le FSV Gütersloh 2009 mme setlhopha sa fetwa ke makgaolakgang ka ba ne ba latlhegetswe ka dino tse pedi go lefela mo legatong la ntlha. Setlha sa 2016-17, Bühl a fudugela ka bonako kwa setlhopheng sa bomme sa Freiburg mme a dira tshameko ya gagwe ya ntlha ka Lwetse a le lesome le motso ka 2016 (letsatsi la bobedi la motshameko) mo phenyong ya dino tse tlhano go lefela kwa gae kgatlhanong le MSV Duisburg a tsena mo leemong la ga Lena Petermann mo Bundesliga. Morago ga go nna yo o emisetsang mo setlheng sa 2016-17, o ne a tshameka kgapetsakgapetsa mo go ba ba simololang ba Freiburg ka 2017-18 mme a nosa dino tsa gagwe tsa ntlha tse tharo tsa Bundesliga mo phenyong ya dino di supa go lefela, mo motshamekong wa kwa ntle ga gae kgatlhanong le 1. FC Köln ka Phalane a rogwa ka 2017 (letsatsi la bone la metshameko), dino tsa gagwe di dira 3–0, 4–0 and 5–0.

Go ne ga begiwa ka Moranang wa 2020 gore o tlaa saenela Bayern Munich. Ngwaga o o latelang o ne a saena koketso ya tumalano e e tlaa mmayang kwa setlhopheng se go fitlhelela ka 2025. Mo setlheng sa 2021-22, Bühl e ne e le monosi wa dino wa bobedi go tswa kwa godimo, a tlhakanetse maemo ao ka dino di le lesome le boraro mo dikgaisanong tsotlhe.

## Metswedi